BS 2024
Intromodul: Omsorg og kommunikation
Dagens plan:
· Sprog og virke: skriftlig og mundtlig kommunikation på arbejde
· Artikel: Politikens pædagogikpris
· Rollespilsøvelse
· Læreroplæg: teori om sproghandlinger 

A. Brainstormøvelse  
I grupper af 3-4 skal I lave en brainstorm over måder danskfaget bidrager til arbejdet i forskellige professioner. Fx pædagog – politibetjent – fysioterapeut – folkeskolelærer – SOSU – rådhusbetjent – sygeplejerske – jordemoder – ejendomsmægler – socialrådgiver. 

B. Hvilke af danskfagets tre søjler indgår mest i de professioner, I har talt om?

C. Individuelt eller i gruppe efter praktikplads: Hvilke former for kommunikation indgår specifikt på din praktikplads? Udfyld skemaet.

D. ARTIKEL: PÆDAGOGPRISEN 2023
Læs nedenstående artikel. Se også videoerne. Sammenfat hvilke ting Politiken lægger vægt på i en god pædagog. Diskuter desuden på hvilke måder kompetencer fra danskfaget understøtter nogle af disse pædagoger i deres arbejde.
https://politiken.dk/danmark/uddannelse/paedagogprisen/art9573796/%C2%BBVi-var-simpelthen-ikke-i-tvivl-om-at-det-skulle-v%C3%A6re-hende%C2%AB?srsltid=AfmBOooY5h0jcgBtyYnyDqC3c06nXLVUj06raH8XaFPZ9tV0tkfMYyWy


E. Se nedenstående video om pædagoguddannelsen. Skriv herefter tre ting ned, der overrasker dig.
https://video.kp.dk/media/P%C3%A6dagog/0_dbpxwyrk

F. ROLLESPILSØVELSE
Scenarie 1
Du er pædagog i en børnehave. Du skal have en samtale med forældrene til et barn, Lise, der er bagud i sin sproglige udvikling. Lise har svært ved at sætte ord på sine frustrationer og har ved flere lejligheder været voldelig over for andre børn på stuen. Senest har hun sparket et andet barn, der havde taget et stykke legetøj, som Lise gerne ville lege med. Du skal forklare forældrene situationen og diskutere, hvad der skal ske fremadrettet. Hvad gør du?

Scenarie 2
Du er folkeskolelærer. Du har en konflikt med et barn, som er meget træt og bliver sur på dig. Barnet bliver vred på dig og kalder dig noget grimt. Hvad gør og siger du? 
 
Scenarie 3 
Du er sygeplejerske på et plejehjem. Du snakker med en dement beboer. Beboeren forstyrrer de andre beboere og går ind på deres værelser. Du vil gerne have ro på afdelingen. Du kan prøve at forklare at de andre bliver forstyrrede. Du kan også forsøge at lokke beboeren med i tv-stuen. Du skal sørge for at der er ro inden din vagt slutter kl. 21.30. Hvad gør du? Hvad siger du? 

G. Observatørerne skal nu fortælle rolleindehaverne om, hvad de har lagt mærke til: Hvilke sproglige kneb kom i brug? Og med hvilken ønsket effekt? 

H. Vi gennemgår sproghandlinger, samtalemaksimer, høflighedsprincippet og undertekst. Herefter skal grupperne forholde sig til, hvilke af disse, der var i brug under rollespillet.  

